Быў у нас выпадак, калі на наступны дзень пасля ўстаноўкі новых двайных шыльдаў з абазначэннем пачатку і канца населеных пунктаў, адну іх частку скралі. Давялося дэманціраваць усю канструкцыю і замяняць яе на старую. Яшчэ адно хвалюючае пытанне – псаванне пунктаў прыпынку. Чаго толькі з імі не робяць: размалёўваюць, пашкоджваюць, разбіраюць. І не дзеля якой уласнай карысці, а проста так, для забавы. Многія вадзіцелі не адмаўляюцца ад магчымасці пакінуць пакеты з бытавым смеццем на прыпынку.